《让帝挽歌词二首》
唐代·卢僎

泰伯玄风远，延州德让行。阖棺追大节，树羽册鸿名。

地户迎天仗，皇阶失帝兄。还闻汉明主，遗剑泣东平。

朝天驰马绝，册帝□宫祖。恍惚陵庙新，萧条池馆古。

万化一朝空，哀乐此路同。西园有明月，修竹韵悲风。

作者简介：[唐]（约公元七〇八年前后在世）字不详，相州临漳人。生卒年均不详，约唐中宗景龙中前后在世。自闻喜尉入为学士。终吏却员外郎。馔工诗，所作今存十四首。（见《全唐诗》）